b'\n_START_ARTICLE_\nMaghemit\n_START_SECTION_\nNahajali\xc5\xa1\xc4\x8da\n_START_PARAGRAPH_\nMaghemit nastaja s preperevanjem ali nizkotemperaturno oksidacijo spinelov, ki vsebujejo Fe(II). Tak\xc5\xa1na sta na primer magnetit in titanov magnetit. Je pogost rumen pigment v kopenskih sedimentih in zemlji, ki se pojavlja skupaj z magnetitom, ilmenitom, anatasom, piritom, markazitom, lepidokrocitom in getitom.\n_START_SECTION_\nPorazdelitev kationov\n_START_PARAGRAPH_\nEksperimentalne in teoreti\xc4\x8dne ugotovitve ka\xc5\xbeejo, da Fe(III) kationi in praznine te\xc5\xbeijo k umestitvi na oktaedrske polo\xc5\xbeaje, kar maksimira homogenost porazdelitve in minimizira elektrostatsko energijo kristala.\n_START_SECTION_\nElektronska struktura\n_START_PARAGRAPH_\nMaghemit je polprevodnik s prepovedanim energijskim pasom pribli\xc5\xbeno 2 eV. Natan\xc4\x8dna \xc5\xa1irina pasu je odvisna od elektronskega spina.\n_START_SECTION_\nUporaba\n_START_PARAGRAPH_\nMaghemit ima ferimagnetno ureditev z visoko N\xc3\xa9elovo temperaturo (~950 K), ki skupaj z nizko ceno in veliko kemi\xc4\x8dno stabilnostjo zagotavlja \xc5\xa1iroko paleto aplikacij. \xc5\xbde od 1940 let se uporablja kot pigment na magnetnih medijih za zapisovanje podatkov._NEWLINE_Nanodelci maghemita se uporabljajo v biomedicini, ker so biolo\xc5\xa1ko skladni in za \xc4\x8dloveka nestrupeni, njihove magnetne lastnosti pa omogo\xc4\x8dajo manipulacijo z zunanjimi magnetnimi polji.'